
SØGER  LÆRDOM  VED  LÆSNING  OG  VED  TRO 


NUMMER    7 


1.  APRIL  1928 


77.   AAKGANG 


KIRKEN   GENNEM  98  AAR. 


Da  Profeten  Josef  Smith  blev  fortalt  ved  den  forste  Aaben- 
baring,  at  den  kristne  Verden  havde  forlængst  afveget  fra 
Sandheden,  blev  han  sikkert  ogsaa  fortalt,  at,  hvis  han  vilde 
være  trofast,  vilde  han  blive  et  Redskab  i  Guds  Haand  til  at 
genoprette  den  sande  Kirke  paa  Jorden.  Alle  de  Aabenbarin- 
ger,  som  den  unge  Profet  havde  modtaget,  var  kun  Forberedel- 
ser til  Kirkens  Organisation.  Det  var  ikke  nok,  at  Verden  fik 
at  vide  om  dens  frafaldne  Tilstand,  at  Mormons  Bog  inde- 
holdt Evangeliets  Fylde,  eller  at  Aabenbaring  fra  Himlen  til 
Jorden  endnu  kunde  ske;  men  Kristi  sande  Kirke  maatte  og- 
saa findes,  saa  at  Menneskene  paa  Jorden  kunde  slutte  sig  til 
den  og  derigennem  opnaa  Frelse.  Saa  det  næste  Skridt,  der 
skulde  gøres,  maatte  være  at  organisere  Kristi  Kirke.  Men 
førend  dette  kunde  lade  sig  gøre,  var  det  nødvendigt,  at  Guds 
Præstedømme  blev  gengivet,  da  der  ikke  fandtes  en  Person 
paa  Jorden,  der  besad  denne  Magt:  at  forrette  og  prædike 
Evangeliets    Ordinancer.    Hvorfra    skulde    da    dette    Præste- 

dømme  komme?  Kinde  det  komme  fra  andre  end  den  Gud,  til 
hvem  Josef  Smith  havde  henvendt  sig  ved  tidligere  Lejlig- 
heder? 

Da  Josef  Smith  og  Oliver  Cowdery  var  ved  at  oversatte 
Mormons  Bog,  læste  de  i  de  nephitiske  Optegnelser  om  Da  ab 
til  Syndernes  Forladelse,  og  for  at  faa  mere  Oplysning  om 
dette  begav  de  sig  ud  i  en  Skov  for  at  bede,  og  medens  de  saa- 
ledes  bad,  kom  et  himmelsk  Væsen  til  dem  og  fortalte,  at  hans 
Navn  var  Johannes,  kaldet  »den  Døber«  i  det  nye  Testamente. 
Han  lagde  Hænderne  paa  deres  Hoveder  og  ordinerede  dem 
til  det  aaronske  Præstedømme,  og  han  befalede  ligeledes  Josef 
Smith,  at  han  skulde  døbe  Oliver  Cowdery,  og  derefter  skulde 
Oliver  Cowdery  døbe  Josef  Smith.  Nogle  Uger  senere  kom  ved 
en  lignende  Lejlighed  Peter,  Jakob  og  Johannes  og  ordi- 
nerede dem  til  det  højere,  melchisedekske  Præstedømme.  Det 
var  de  samme  Personer,  som  Kristus  selv  ordinerede  til  Apost- 
ler  og  gav  dem  Himmeriges  Riges  Nøgler  til  al  fortsætte  hans 
Arbejde  paa  Jorden  efter  hans  Bortgang,  og  hvad  kunde  være 
mere  passende,  end  at  netop  disse  samme  Personer  skulde 
blive  sendte  til  Jorden  ved  denne  Lejlighed  og  gengive  til 
Josef  Smith  og  Oliver  Cowdery  det  Præstedømme,  de  havde 
modtaget  fra  Kristus,  og  som  ikke  fandtes  blandt  Menneskene 
i  Verden  paa  denne  Tid. 

Da  nu  Præstedømmet  var  givet  til  Josef  Smith,  afventede 
han  Herrens  Befaling,  hvornaar  han  skulde  skride  til  at  or- 
ganisere Kirken  paa  Jorden.  Ved  Aabenbaring  modtog  Josef 
Smith  Befaling  til  at  organisere  Jesu  Kristi  Kirke  den  6.  April 
1830,  paa  Frelserens  Fødselsdag  (Pag.  Bog  20:  1).  I  Lydighed 
til  denne  Befaling  samledes  seks  døbte  Personer,  nemlig  Josef 
Smith,  Oliver  Cowdery,  Hyrum  Smith,  Peter  Whitmer  jr., 
Samuel  H.  Smith  og  Daniel  Whitmer  samt  en  Del  Venner  i 
Peter  Whitmers  Hjem,  Fayette,  Senecca  County  (Amt),  og 
ved  denne  Lejlighed  blev  Jesu  Kristi  Kirke  af  Sidste  Dages 
Hellige  organiseret.  Josef  Smith  blev  opholdt  som  Profet,  Seer 
og  Aabenbarer  for  Kirken,  og  derefter  ordineredes  Josef  Smith 

og  Oliver  Cowdery  til  Ældster  i  Kirken.  Nadveren  blev  ad- 
ministreret til  de  tilstedeværende. 

Det  er  den  6.  April  98  Aar  siden,  at  disse  Begivenheder 
hændte.  Megen  Opposition  og  mange  Prøver  har  Kirken  og 
dens  Medlemmer  gaaet  igennem.  Drevet  fra  Sted  til  Sted,  haa- 
net  og  foragtet  af  Menneskene  i  Verden,  fik  de  at  føle,  hvad 
Frelseren  mente,  da  han  ytrede:  »Og  I  skulle  hades  af  alle  for 
mit  Navns  Skyld«  (Matt.  10:  22);  deres  Leder  og  Beskytter, 
Profeten  Josef  Smith,  faldt  som  en  Martyr  for  Sandheden  — 
han  beseglede  med  sit  Blod  det  Vidnesbyrd,  han  saa  trofast 
og  uforfærdet  havde  baaret,  at  Herren  havde  talt  paany.  Men 
Herren  var,  trods  alt,  med  sit  Folk.  Andre  Ledere  kaldte  han, 
som  førte  Kirken  og  dens  Medlemmer  igennem  disse  mange 
Trængselsaar,  og  med  en  Sejghed  og  Udholdenhed  uden  Lige 
vandrede  de  i  store  Karavaner  til  det  den  Gang  ukendte  og 
vilde  Vesten,  hvor  de  med  Iver  og  Flid  kastede  sig  over  Ar- 
bejdet, saa  at  de  kunde  skabe  sig  en  Tilværelse,  og  hvor  det 
lykkedes  dem  at  faa  Ørkenen  til  at  blomstre  som  en  Rose. 

Gennem  disse  98  Aar  har  Kirken  udført  et  mægtigt  Arbejde. 
Tusinder  af  Missionærer  har  været  sendt  til  mange  af  Jordens 
Nationer  for  at  bære  Vidnesbyrd  om,  at  Herren  har  talt  paany, 
at  Kristi  sande  Kirke  igen  var  oprettet  paa  Jorden  med  Apost- 
ler  og  Profeter,  at  Evangeliets  Kræfter  og  Gaver  fandtes  i 
denne  Kirke.  Og  Tusinder  har  lyttet  dertil  med  Glæde  og  har 
annammet  Evangeliet.  Mange  af  disse  er  blevet  indsamlet  til 
Bjergenes  Dale,  hvor  de  har  skabt  sig  gode  Hjem  og  er  vokset 
i  Lys  og  Kundskab  om  Herrens  Veje.  Siden  Kirkens  Organi- 
sation har  der  været  bygget  ni  Templer  til  Herren,  hvoraf  de 
syv  endnu  staar,  og  i  hvilke  det  frelsende  Arbejde  for  Levende 
og  Døde  bliver  udført.  I  Hundredvis  af  Mødehuse  og  store  og 
moderne  Skoler  er  bleven  oprettet,  Hospitaler  bygget  —  i  det 
hele  alt,  hvad  der  tjener  til  Menneskehedens  Gavn  og  Vel- 
færd har  Kirken  bestræbt  sig  for  at  udføre. 

»Af  deres  Frugter  skulle  I  kende  dem  —  —  Et  godt  Træ 
kan  ikke  bære  slette  Frugter,  og  et  raaddent  Træ  kan  ikke 

bære  gode  Frugter«  (Matt.  7:  16 — 18),  saaledes  talte  Frelseren 
i  hans  Bjergprædiken.  Om  vi  skulde  dømme  Kirken  gennem 
dens  Arbejde  og  Frugterne  deraf  i  disse  98  Aar,  da  vil  vi  faa 
endnu  et  stærkere  Vidnesbyrd  om,  at  dette  er  Kristi  sande 
Kirke. 

Verden  har  staaet  os  imod.  Den  har  brugt  alle  tu'nkelige  Mid- 
ler for  at  standse  Kristi  Kirkes  Fremgang  paa  Jorden.  Den 
har  prøvet  ved  Magt,  ved  List,  ved  Usandheder  og  Bagvaskel- 
ser, Haan  og  Latterliggørelse  at  hindre  vort  Arbejde;  men  igen 
har  Verden  maattet  bøje  sig  for  Sandheden  af  den  kloge  Fa- 
risæer, Gamaliels  Ord,  da  Forfølgelsen  mod  Kristi  Apostle  var 
paa  sit  højeste:  »Holder  eder  fra  disse  Mennesker  og  lader 
dem  fare;  thi  dersom  dette  Raad  eller  dette  Værk  er  af  Men- 
nesker, bliver  det  til  intet;  men  er  det  af  Gud,  kunne  I  ikke 
gøre  dem  til  intet.  Lader  eder  dog  ikke  findes  som  de,  der 
endog  ville  stride  imod  Gud«  (Ap.  Ger.  5:  38 — 39).  Forfølgel- 
sen og  Modstanden  mod  Kristi  Kirke  er  i  denne  moderne  og 
oplyste  Tid  bleven  mindre,  fordi  mange  har  besøgt  Kirkens 
Hovedkvarter  i  Utah  og  ved  Selvsyn  har  overbevist  sig  om,  at 
alle  disse  Beskyldninger  rettet  mod  Kirken  har  været  usande. 
En  Gang  imellem  bliver  der  endnu  fra  en  eller  anden  Persons 
Side  gjort  et  mislykket  Forsøg  paa  at  faa  den  gamle  Antipati 
mod  Jesu  Kristi  Kirke  opflammet  paany,  men  Forsøget  lider 
gerne  en  stille  og  rolig  Død. 

Men  Jesu  Kristi  Kirke  af  Sidste  Dages  Hellige  gaar  sin 
Sejrsgang  over  Jorden.  Dens  udsendte  Tjenere  raaber  Om- 
vendelse til  Folket  og  advarer  Jordens  Nationer,  at  Tiden 
nærmer  sig,  hvor  Jesus  Kristus,  Guds  Søn,  Verdens  Frelser  og 
Forløser,  vil  igen  komme  til  Jorden.  Og  Tusinder  af  Mænd, 
Kvinder  og  Børn  velsigner  Herrens  Navn,  fordi  han  har  til- 
ladt dem  at  komme  paa  Jorden  paa  den  Tid,  hvor  Evangeliet 
i  dets  Fylde  er  paa  Jorden,  og  at  de  er  bleven  meddelagtige 
deri  ved  deres  Medlemsskab  i  Jesu  Kristi  Kirke.         p^  j 

MODTAGET  FOR  INTET  —   GIVER 
FOR  INTET. 

Vi  siger  ikke  til  Presbyterianerne,  til  Methodisterne,  til  Bap- 
tisterne, til  Katholikerne  eller  andre,  som  paa  deres  Maade 
prøver  at  leve  efter  Lærdomme  i  deres  Kirke  —  vi  siger  ikke 
til  dem:  I  maa  give  op  alt,  hvad  der  er  bleven  eder  lært;  I  maa 
vende  eder  fra  den  Sandhed,  der  har  været  nedlagt  i  eder,  for 
at  komme  ind  i  Jesu  Kristi  Kirke.  Vi  siger  til  dem:  Behold 
alt,  I  har;  behold  alle  eders  Dyder;  behold  alle  eders  Sand- 
heder; behold  alt  det  gode,  der  nogensinde  er  kommet  ind  i 
eders  Liv  —  og  da  tillad  os  at  dele  med  eder  det  større  Lys, 
som  vor  himmelske  Fader  i  hans  store  Naade  har  skænket 
Menneskets  Børn  i  vore  Dage.  Dette  er  vor  Mission  til  vor 
Faders  Børn.  Det  er  en  Fredens  Mission  med  gode  Følelser 
for  alle  Mennesker.  George  Albert  Smith 


EN  RELIGION  FOR  FREMADSKRIDENDE. 

Brigham  Young. 

Vor  Religion  er  en  Religion,  i  hvilken  vi  skrider  fremad. 
Den  er  ikke  indskrænket  eller  begrænset,  men  er  beregne  til 
at  udvikle  Menneskets  Forstand,  indtil  vi  besidder  en  Intelli- 
gens, der  vil  være  til  Ære  for  os. 

Enhver  Kunst  og  Videnskab,  som  Mennesket  studerer,  er 
indbefattet  i  Evangeliet.  Hvor  er  den  Kundskab  kommen  fra 
der  gør  Mennesket  i  Stand  til  at  fuldføre  de  store  videnskabe- 
lige og  mekaniske  Opgaver,  de  sidste  faa  Aar  har  bragt.  Vi 
véd,  at  Kundskab  er  fra  Gud;  men  hvorfor  anerkender  disse 
Mennesker  ham  ikke?  Fordi  de  er  blinde  for  deres  egne  Inter- 
esser. De  ser  ikke  og  forstaar  ikke  Tingene,  som  de  er.  Hvem 
lærte  Mennesket  at  binde  Lynet?  Opdagede  Mennesket  det 
ganske  af  sig  selv*?  Nej.  han  modtog  Kundskaben  derom  fra 
en  højere  Magt.  Fra  denne  er  ogsaa  enhver  anden  Kunst  og 


YIQRLW'SOfflCt 


102 


Videnskab  kommen,  endskønt  Æren  derfor  er  givet  denne 
eller  hin  Person.  Men  hvor  fik  de  denne  Kundskab  fra?  Har 
de  den  af  sig  selv?  Nej,  de  maa  anerkende,  at  hvis  de  ikke 
kan  faa  et  Græsstraa  til  at  gro,  ejheller  et  Haar  hvidt  eller  sort 
foruden  kunstig  Hjælp,  da  er  de  afhængige  af  et  højere  Væ- 
sen, ligesaavel  som  de  fattige  og  uvidende. 

Herren  har  udvalgt  de  ringe  af  Verden  —  rige  i  Tro  — 
og  Tiden  vil  komme,  hvor  han  vil  give  Jorden  til  disse  fattige 
og  ringe  som  en  evig  Arv.  Jeg  siger  dette  som  en  Trøst  til 
mine  Brødre  og  Søstre,  der  har  været  fattige.  De  er  kommet 
her,  og  hvad  ser  vi?  De  unge,  de  middelaldrende  og  de  gamle 
gør  Fremskridt  i  Skolekundskaber,  Mekanisme  og  i  Kunst  og 
Videnskab.  Vi  bringer  dem  her,  saa  at  de  kan  gaa  fremad, 
og  hvis  Herren  vil  velsigne  os  tilstrækkeligt,  og  Folket  selv 
vil,  vil  vi  have  en  Nation,  der  forstaar  alt  med  Hensyn  til 
denne  Jord,  som  det  er  muligt  for  os  Mennesker  at  begribe. 
Vil  dette  Folk  blive  prisværdige?  Ja,  og  æret  og  agtet.  Vil  de 
blive  set  op  til  som  Eksempler?  Ja,  og  det  er  de  Sidste  Dages 
Helliges  Pligt  at  leve  deres  Religion,  saa  at  hele  Verden  kan 
sige,  at  der  er  et  Mønster  for  os  —  ikke  alene  i  vort  daglige 
Liv  og  Gudsdyrkelse,  men  ogsaa  i  vor  Kundskab  om  Tingene, 
som  de  er,  som  de  har  været,  og  som  de  skal  blive  —  indtil 
Zions  Kundskab  skal  naa  til  de  yderste  Grænser  af  Jorden, 
og  Kongerne  og  de  store  Mænd  skal  sige:  »Lad  os  gaa  op  til 
Zion  og  lære  Visdom«. 

Ikke  alene  gør  Jesu  Kristi  Religion  os  bekendt  med  alting 
fra  Gud,  og  udvikler  i  os  selv  en  moralsk  Overlegenhed  og 
Renhed,  men  den  giver  os  alle  de  Opmuntringer  og  Tilskyn- 
delser, det  er  muligt,  til  at  forbedre  vor  Kendskab  til  Meka- 
nismen, Kunsten  og  Videnskaben;  thi  al  Videnskab,  Kunst  og 
Visdom  i  Verden  er  fra  Gud  og  er  bestemt  til  Nytte  for  hans 
Folk. 

Lad  os  uddanne  os  selv  saaledes,  at  vi  vil  glæde  os  ved  alt, 
der  er  godt,  elskværdigt  og  helligt  —  altid  søgende  efter  den 
Kundskab,  der  vil  gøre  os  i  Stand  til  virkningsfuldt  at  op- 

bygge  Zion,  hvilket  bestaar  af  at  bygge  Huse,  Tabernakler, 
Templer,  Gader  og  indrette  alt  med  de  Bekvemmeligheder  og 
Nødvendigheder,  der  forskønner  og  pryder  —  og  at  søge  at 
gøre  Herrens  Vilje  alle  vort  Livs  Dage,  og  at  erhverve  os 
Kundskab  om  Videnskab  og  Mekanismer,  søgende  flittigt  at 
forstaa  den  store  Plan  og  Bestemmelsen  med  alt  det  Skabte, 
saaledes  at  vi  maa  vide,  hvad  vi  skal  gøre  med  vort  Liv,  og 
hvorledes  vi  kan  forbedre  vore  Talenter  og  Tilværelse. 

Vi  behøver  bestandig  Instruktioner,  og  vor  store  himmelske 
Lærer  forlanger  of  os,  at  vi  skal  være  flittige  Elever  i  hans 
Skole,  saa  at  vi  en  Gang  maa  naa  hans  herlige  Nærværelse. 
Hvis  vi  ikke  vil  tag«  til  Indtægt  Reglerne  for  Uddannelsen, 
som  vor  himmelske  Fader  giver  os  at  studere,  og  fortsætter  at 
gaa  fremad  fra  en  Gren  af  Videnskabelighed  til  en  anden,  kan 
vi  aldrig  blive  en  første  Klasses  Discipel  og  blive  begavet  med 
Videnskaben,  Magten,  Ophøjelsen  og  Æren  af  de  himmelske 
Hærskarer.  Og  undtagen  vi  er  uddannet,  som  de  er,  kan  vi 
ikke  være  sammen  med  dem. 


EN  VELLYKKET  AFTEN. 

Københavns  Grens  kvindelig  Hjælpeforening  havde  Fredag 
Aften  den  16.  Marts  arrangeret  et  specielt  Program  i  Anled- 
ning af  den  86-aarige  Stiftelsesdag  af  Kirkens  første  Kvin- 
delig Hjælpeforening. 

Mødet  blev  afholdt  i  den  store  Sal  i  Korsgade  11, 
hvor  en  ret  talrig  Forsamling  var  tilstede.  Præsidentinde 
Kirsten  Knudsen  ledede  Mødet,  der  aabnedes  med  Bøn  af 
Missionspræsident  Josef  L.  Petersen.  Af  det  interessante  og 
indholdsrige  Program,  der  bestod  af  Taler,  Sang,  Musik  og 
Oplæsning,  skal  fremhæves  et  specielt  Nummer  ved  Mis- 
sionspræsident Petersen,  der  inddelte  sit  Nummer  i  to  Afde- 
linger og  overlod  første  Del  til  Br.  Th.  Bregentoft,  som  ind- 
ledede med  nogle  korte  Bemærkninger  om  det  store  Arbejde 

Den  kvindelig  Hjælpeforening  havde  udført  gennem  8(>  Aar. 
Derefter  oplæste  Br.  Bregentoft  et  af  ham  forfattet  Digt  i 
Dagens  Anledning  (dette  findes  andetsteds  i  Bladet).  De 
tilstedeværende  fik  overrakt  en  Kopi  hver  af  Djgtet,  der  nu 
blev  afsunget  til  Melodien  »Jeg  tjener  Gud,  mens  jeg  er 
ung«. —  St.  Ida  Petersen  gav  i  et  meget  interessant  Fore- 
drag en  historisk  Beskrivelse  om  Den  kvindelig  Hjælpefor- 
ening gennem  86  Aar,  hvorledes  Foreningen  var  opstaaet, 
og  de  Vanskeligheder  den  havde  at  kæmpe  med  i  de  første 
Aar.  Omtalte  Foreningens  Formaal,  der  ikke  alene  var  at 
hjælpe  dem  der  var  i  Nød,  men  ogsaa  at  lære  dens  Med- 
lemmer om  deres  Pligter  i  Hjemmet*  at  behandle  deres 
Mænd  og  Børn  saaledes,  at  disse  maatte  føle,  at  Hjemmet 
var  den  bedste  Plet  paa  Jorden.  Vi  maa  holde  vore  Hjem 
rene,  fjerne  alt  der  er  daarligt  fra  Hjemmet,  og  vi  maa 
hjælpe  vore  Mænd  og  Børn  til  at  vandre  efter  Herrens  Bude 
og  tjene  ham. —  St.  Kirsten  Knudsen  gjorde  nogle  Slutnings- 
bemærkninger  angaaende  Arbejdet  indenfor  Foreningens 
Rammer  i  Københavns  Gren.  Distriktpræsident  Philip  Jensen 
sluttede  med  Bøn. 

Derefter  tog  den  anden  Del  af  Missionspræsident  Petersens 
Nummer  sin  Begyndelse,  idet  Præsidenten  og  St.  Petersen 
inviterede  de  tilstedeværende  paa  »Fløde-Is  og  Kager«. 
Denne  Del  af  Programet  syntes  at  have  Forsamlingens  In- 
teresse fuldt  ud  saavel  som  de  foregaaende  Numre. 

Alt  i  alt  kan  det  siges,  at  Aftenen  var  en  værdig  Hyldest 
til  det  store  Arbejde,  Den  kvindelig  Hjælpeforening  udfører; 
og  mange  fik  ved  denne  Lejlighed  en  bedre  Forstaaelse  af, 
hvilken  Virksomhed  der  udfoldes  indenfor  denne  Forenings 
Rammer.  —  Ph.  J. 


Thi  Folk  skal  rejse  sig  imod  Folk,  og  Rige  imod  Rige,  og 
der  skal  ske  Jordskælv  her  og  der,  og  der  skal  være  Hunger 
og  Oprør.  Dette  er  Veernes  Begyndelse.  (Mark.  13:  8.) 

KUMORAH  HØJ  KØBT. 

Det  vil  glæde  Medlemmerne  af  Jesu  Kristi  Kirke  af  Sidste 
Dages  Hellige  at  erfare,  at  Kirken  har  købt  Kumorah  Høj 
med  omliggende  Araler,  ialt  ca.  800  acres  Land,  for  en  Købe- 
sum af  mere  end  100.000  Dollars.  Højen  med  omliggende 
Arealer  har  i  en  Aarrække  tilhørt  Pliny  T.  Sexton,  der  for- 
nylig er  afgaaet  ved  Døden.  Hans  efterladte  tilbod  da  Kirken 
hele  Ejendommen  paa  ovenfor  nævnte  Vilkaar,  der  blev  mod- 
taget af  Kirken,  og  Salget  blev  afsluttet  gennem  Kirkens  Re- 
præsentant, Ældste  Willard  W.  Bean,  og  er  altsaa  nu  Kirkens 
Ejendom. 

Der  er  maaske  ikke  en  mere  interessant  Plet  i  vor  Kirkes 
Historie  end  netop  Kumorah  Høj.  Det  var  her,  som  alle  Kir- 
kens Medlemmer  véd,  at  de  Plader  var  gemte,  fra  hvilke 
Mormons  Bog  var  oversatte.  Under  Navnet  »Ramah«  er  den 
kendt  fra  Mormons  Bogs  Beskrivelse  om  den  mægtige  Kong 
Coriantumr  og  Shiz's  store  Kampe,  hvor  de  opslog  deres  Lejr 
i  dens  Nærhed  og  udkæmpede  de  Kampe,  der  tilsidst  ud- 
ryddede Jarediternes  store  Nation.  Senere  finder  vi  Højen 
omtalt  af  Mormon  som  Kumorah,  det  Sted,  hvor  ogsaa  Ne- 
phiter  og  Lamaniter  udkæmpede  store  Kampe,  og  hvor  til- 
sidst Moroni,  den  sidste  Profet  paa  den  vestlige  Halvkugle, 
nedgravede  de  Optegnelser,  der  var  blevet  ham  overleveret  af 
hans  Fader  Mormon.  Og  det  var  den  samme  Moroni,  der  gav 
dem  til  Josef  Smith,  da  Tiden  var  inde,  hvor  disse  Optegnel- 
ser skulde  fremkomme  blandt  Menneskene  paa  Jorden. 

Det  er  en  interessant  Tilfældighed,  at  det  er  lidt  over  hun- 
drede Aar  siden,  Josef  Smith  modtog  Pladerne,  at  Kirken  er 
kommen  i  Besiddelse  af  dette  mindeværdige  og  hellige  Stykke 
Land.  I  Aarevis  har  Højen  været  besøgt  og  beset  med  stor 
Interesse  af  Kirkens  Medlemmer,  og  den  er  kendt  i  Egnen  der 
omkring  som  »Mormon  Højen«,  fordi  den  har  Forbindelse 
med  Mormons  Bogs  Fremkomst. 

Kirken  har  nu  i  sin  Besiddelse  følgende  historiske  Steder, 

helliget  paa  Grund  af  den  Forbindelse  de  har  med  Evangeliets 
Gengivelse  i  disse  de  sidste  Dage:  Josef  Smiths  Fødested  i 
Sharon,  Staten  Vermont,  hvor  Kirken  har  bygget  en  »Minde- 
hytte« og  rejst  et  Granit-Monument  til  Ære  for  Profeten  Josef 
Smith.  —  Josef  Smiths  Forældres  Landejendom  i  Palmyra, 
Staten  New  York,  hvor,  saa  vidt  vides,  den  lille  Lund  findes, 
hvor  Josef  Smiths  første  Bøn  blev  besvaret  ved  det  store  og 
herlige  Syn  af  Faderen  og  Sønnen.  Paa  dette  Sted  er  ogsaa 
den  Plads,  hvor  Oversættelsen  af  Mormons  Bog  først  paa- 
begyndtes. —  Ikke  langt  herfra  nær  Fayette,  hvor  nu  den 
blomstrende  By  Waterloo  ligger,  findes  »Peter  Whitmer's 
Hjem«,  hvor  Kirken  blev  organiseret  den  6.  April  1830.  —  Saa 
er  der  Garthage  Fængsel,  hvor  Josef  Smith  og  hans  Broder 
Hyrum  maatte  lide  Martyrdøden  paa  Grund  af  deres  Vidnes- 
byrd til  Verden,  at  Gud  havde  talt  paany.  —  Og  nu  tilsidst 
Kumorah  Høj. 

Saaledes  er  det  lykkes  Kirken  fra  Tid  til  anden  at  erhverve 
ved  Køb  disse  Steder,  der  har  saa  dyb  en  historisk  Inter- 
esse for  Kirkens  Medlemmer  ved  den  fremtrædende  Plads,  de 
indtager,  gennem  Josef  Smiths  Liv  og  Virksomhed.  Hvor  tak- 
nemlige og  glade  burde  vi  ikke  være  over  at  have  disse  hel- 
lige og  interessante  Steder  i  Kirkens  Besiddelse. 

Ph.  J. 


KUNDSKABEN  OM  GUD. 

Det  største  privilegium  til  et  menneske  er  at  kjende  Guds 
visdom,  magt,  godhed  og  kjærlighed.  I  den  ypperstepræstelige 
bøn  sier  Kristus:  »Dette  er  det  evige  liv,  at  de  kjender  dig, 
den  eneste  sande  Gud,  og  ham,  du  udsendte,  Jesus  Kristus.« 
Derfor  skulde  det  være  enhvers  ønsker  at  kjende  Ham,  efter- 
som det  har  så  stor  betydning  for  os. 

Sivriften  fortæller  os,  at  kundskab  om  Gud  er  nødvendig  til 
frelse.  Hvorledes  kan  vi  opnaa  frelse,  undtagen  vi  har  kjend- 

skab  til  Gud  og  Hans  evige  evangelium?  Joseph  Smith  sier: 
»Ingen  kan  bli  frelst  i  uvidenhed«.  Og  formedelst  Jesu  Kristi 
evangelium  kan  vi  lære,  hvad  Han  ønsker  sine  barn  at  gjøre. 

Det  er  lettere  at  undgaa  verdens  synd  og  modstaa  fristelser, 
naar  vi  har  kundskab  om  Gud.  Som  Paulus  sier:  »Thi  om  de 
har  flygtet  bort  fra  Verdens  urenhed  ved  at  have  lært  vor 
Herre  og  Frelser  Jesus  Kristus  at  kjende,  og  saa  lader  sig 
fange  av  den,  og  ligger  under  for  den,  da  er  det  sidste  værre 
med  dem  end  det  første«. 

Vi  mottar  kundskaben  om  Gud  ved  »Aabenbaring«  og  ved 
den  Helligaand.  Peter  kjendte  Kristus  formedelst  aaben- 
baring. Da  svarede  Simon  Peter  og  sagde:  Du  er  Messias,  den 
levende  Guds  Søn.  Og  Jesus  svarede  og  sagde  til  ham:  »Salig 
er  du,  Simon,  Jonas  Søn!  Thi  kjød  og  blod  har  ikk  aabenbaret 
dig  det,  men  min  Fader  i  Himmelen.«  Og  som  Lukas  skriver: 
»Alle  ting  er  mig  overgivne  av  min  Fader,  og  ingen  kjender 
til,  hvem  Sønnen  er,  uden  Faderen,  og  hvem  Faderen  er  uden 
Sønnen,  og  den  hvem  Sønnen  vil  aabenbare  det.«  Kristus  lovet 
dem,  som  adlød  Hans  evangelium,  den  Helligaand,  som  skulde 
lede  dem  i  al  sandhed. 

Kun  de  rene  av  hjertet  kan  se  Gud  og  kjende  Ham.  »Salige 
er  de  rene  av  hjertet,  thi  de  skal  se  Gud.« 

Vi  maa  søke  denne  kundskab  ved  bøn.  »Men  dersom  nogen 
av  eder  mangler  visdom,  da  bede  han  derom  til  Gud,  Han 
som  giver  alle  villig  og  uden  onde  ord,  og  den  skal  gives  ham. 
Men  han  bede  i  tro,  uden  at  tvile,  thi  den,  som  tviler,  ligner 
haArsbølgen,  som  drives  og  kastes  av  vinden.« 

Paulus  skriver  til  Korintierne  og  sier:  »Vaagn  op  for  alvor 
og  synd  ikke,  thi  nogle  har  intet  kjendskab  til  Gud.  Til  skam 
for  eder  siger  Jeg  det.«  Derfor  lad  os  alle  dag  for  dag  sætte  os 
bedre  ind  i  evangeliets  dypheter  og  stræbe  efter  at  faa  mer 

kundskab  om  Gud.  Thomas  O.  Shortt, 

Haugesund  Gren. 

DEN  NORSKE  MISSION. 

AFLØSNING. 
Ældste  John  T.  B.  Johnsen   er  afløst   som  forstander  av 
Bergen  Gren  med  tilladelse  at  rejse  hjem. 

FORFLYTTELSE  OG  BESKIKKELSE. 

Ældste  James  Ericksen  er  afløst  som  forstander  av  Oslo 
Gren  og  heskikket  til  at  arbeide  i  Bergen  Distrikt.  Ældste 
Howard  J.  Engh  er  beskikket  som  forstander  av  Oslo  Gren. 
Ældste  Rudolph  C.  Bjørnn  er  beskikket  til  at  arbeide  i  Skien. 
Ældste  Magna  Agel  er  flyttet  til  Trondhjem  Distrikt. 

DØDSFALD  I  NORGE. 

Antonetta  Dahl,  født  den  29.  Maj  1849,  døbt  den  12.  Sep- 
tember 1908  og  døde  den  5.  Marts  1928. 

Karoline  Lovaas,  født  den  15.  Februar  1854  og  døde  den  12. 
Marts  1928. 

Thelise  Røkke,  født  den  30.  September  1903  og  døde  den 

20.  Februar  1928.  Lorenzd  W.  Anderson, 

Missionspræsident. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  95.) 
Jordiske  Ordinancer.  Evangeliets  Plan  er  sammensat  af 
store,  evige  Sandheder.  Alle  Befalinger,  givne  til  Vejledning 
for  Menneskene  paa  Jorden,  har  deres  aandelige,  evige  Gen- 
part. De  jordiske  Ordinancer,  tilhørende  Evangeliet,  er  kun 
Spejlbilleder  af  de  himmelske:  Daab,  den  Helligaands  Gave 
og  Tempelarbejde,  f.  Eks.,  er  i  Virkeligheden  jordiske  Sym- 
boler paa  Realiteter,  der  gør  sig  gældende  gennem  hele  Uni- 
verset; men  de  er  ikke  des  mindre  Sandhedssymboler,  som 
der  nødvendigvis  raaa  tages  Hensyn  til,  dersom  den  »store 
Plan«  skal  kunne  gennemføres.  Antagelsen  af  disse  jordiske 
Symboler  udgør  en  fast  Bestanddel  af  et  korrekt  jordisk  Lev- 

net;  og  eftersom  de  er  jordiske  Symboler,  hører  de  Jordelivet 
til,  og  som  saadan  kan  de  ikke  udføres  andet  Steds  end  paa 
Jorden.  For  at  absolut  lige  Betingelser  skal  raade  og  evig- 
varende Retfærdighed  blive  tilfredsstillet,  maa  alle  og  enhver 
antage  disse  jordiske  Ordinancer  for  at  kunne  opnaa  en  Fylde 
af  Glæde. 

I  den  næste  Tilværelse  er  der  ingen  Vanddaab  ejheller  den 
Helligaands  Meddelelse  formedelst  Haandspaalæggelse  af  jor- 
diske Væsener.  Tilsvarende  Ordinancer  erholdes  uden  Tvivl  i 
enhver  Tilværelse;  men  kun  for  saa  vidt  de  erholdes  her  paa 
Jorden,  kan  de  komme  dem  til  gode,  som  under  deres  Frem- 
skridtsmarch  bebor  eller  har  beboet  denne  Jordklode.  Af  den 
Grund  er  det,  at  de  Hedengangne,  saadanne,  som  har  forladt 
denne  Prøvestand  uden  at  have  annammet  de  jordiske  Or- 
dinancer, som  til  en  Del  udgør  Betingelserne  for  Medlemsret 
i  Kirken,  maa  have  saadant  »Arbejde«  udført  for  dem  af 
andre  her  paa  Jorden.  Ved  Hjælp  af  en  dertil  befuldma^gtiget 
Repræsentant  maa  de  blive  døbte  i  Vand,  modtage  Haands- 
paalæggelse og  erholde  Tempelordinancerne. 

Formedelst  denne  Plan  eller  ved  Anvendelsen  af  en  saadan 
Fremgangsmaade  bliver  Betingelserne,  der  fører  til  evigt  Liv, 
uforanderlige  og  ens  for  alle.  Afvigelser  fra  denne  af  Gud  be- 
stemte Orden  har  haft  til  Følge,  at  selvbemyndigede  Ordets 
Forkyndere  paa  egen  Haand  har  udtænkt  andre  Metoder  og 
udgivet  andre  Anordninger,  ved  hvilke  man  forsikres  om,  at 
evigvarende  Glæde  kan  opnaas.  Noget  saadant  er  aldeles  una- 
turligt for  den,  der  grundigt  overvejer  Sagen,  eftersom  en 
ufravigelig  bestemt  Orden  hersker  gennem  hele  Naturen. 

En  Kærlighedsgerning.  Det  kræver  stor  Offervillighed  for 
de  Levendes  Vedkommende  at  udføre  vikarierende  Arbejde 
for  de  Døde.  Der  fordres  endvidere  en  vis  Uddannelse  i  Gene- 
alogien  eller  Slægtlæren;  nøjagtig  Oplysning  angaaende  Fød- 
sels- og  Dødsdatoer,  saavel  som  andre  fundamentale  Data  eller 
Kendsgerninger  maa  opsamles;  Slægtregistre  maa  udarbejdes 
o.  s.  v.  Desuden  fordres  der  hos  den,  der  udfører  Tempelarbej- 
det,  Størstedelen  af  en  hel  Dags  Tid  for  at  modtage  Begavel- 

serne  for  den  Afdode,  eller  rettere  sagt,  paa  hans  (eller  hen- 
des) Vegne.  I  Regelen  udføres  forresten  omtrent  alt  saadant 
Arbejde  for  en  forlængst  Afdød,  om  hvem  den  vikarierende 
Tempelarbejder  maaske  ikke  har  nogen  som  helst  bestemt 
Kundskab  om,  ud  over  Navnet  og  Vedkommendes  Levetid.  Det 
er  derfor  selvindlysende,  at  kun  en  ualmindelig  stor  Hengiven- 
hed for  Næsten  kan  formaa  En  til  saadan  Opofrelse  baade  af 
Tid,  Talenter  og  Midler. 

Unge  saavel  som  Gamle  kan  i  Templerne  udføre  stedfortræ- 
dende Arbejde  for  de  Døde;  baade  Unge  og  Gamle  er  faktisk 
stadig  beskæftigede  dermed.  Men  i  Særdeleshed  naar  det  hæl- 
der henimod  »Livets  Aften«  —  naar  man  tilsyneladende  har 
mere  Tid  at  ofre  for  saadanne  Sysler  —  er  det,  at  mange  ofte 
helt  og  holdent  hengiver  sig  til  denne  Kærlighedsgerning. 

Som  et  Resultat  af  Tempelarbejdet  for  de  Døde,  til  hvilket 
Tusinder  af  Kirkens  Medlemmer  vier  deres  Tid  og  helliger 
deres  Midler,  flyder  der  saa  at  sige  en  stor  Kærlighedsflod  ud 
over  Folket. 

Optegnelser  nødvendige.  Førend  Jorden  forgaar,  og  man 
skrider  ind  i  den  næste  Tilværelse,  maa  Arbejde  udføres  i 
Templerne  for  alle,  baade  Levende  og  Døde.  Kun  efter  at  dette 
er  udført,  vil  »Forhænget«  billedligvis  rulles  op,  og  Menne- 
skets fuldstændige  Tilværelse  blive  aabenbaret. 

Udførlige  Stamtavler  af  Menneskeslægten  maa  tilvejebrin- 
ges, for  at  man  kan  blive  i  Stand  til  at  udføre  Tempelarbejde 
for  de  Døde,  som  i  deres  Levetid  ikke  annammede  Evangeliet. 
At  erholde  disse  Stamtavler  er  selvfølgelig  et  Kæmpefore- 
tagende. Menneskenes  forskellige  Livsvilkaar,  saa  vel  som 
Slægtens  mangfoldige  Hjemsøgelser  er  Aarsag  til,  at  fuld- 
stændige Stamtavler  savnes  eller  heltud  er  gaaet  tabt.  Desuden 
lader  det  til,  at  man  til  Tider  har  tabt  af  Syne  Nødvendig- 
heden af  at  opretholde  Stamtavler,  hvorfor  mange  Slægt- 
registre  aldeles  ikke  er  bleven  skrevne,  langt  mindre  op- 
bevarede. Menneskets  mest  omstændelige  Søgen  vil  derfor 
selvfolgelig  ikke  opdrive  saadanne.  (Fortsættes.) 

TIL   DEN   KVINDELIGE   HJÆLPEFORENING 

paa  dens  86-aarige  Stiftelsesdag,  den  17.  Marts  1928. 

Mel.:  Jeg  tjener  Gud,  mens  jeg  er  ung. 
Trods  seksogfirs  —  du  evig  ung 
og  frodig  blandt  os  staar, 
din  Gang  er  let,  skont  Byrden  tung 
var  gennem  mange  Aar. 
Du  favner  dem,  som  lider  Nød, 
du  stiller  Sorg  og  Savn, 
du  lindrer  Smerter,  Sygdom,  Dod, 
velsignet  vær  dit  Navn. 

At  hjælpe  —  det  er  dit  Program, 

du  bringer  Haab  og  Trøst 

i  Stilhed  uden  Brask  og  Bram, 

du  læger  Livets  Brøst. 

Du  spreder  Sollys  paa  din  Vej, 

hvor  andre  ej  kan  naa, 

naar  mørke  Skyer  lagde  sig 

omkring  min  ringe  Vraa. 

Naar  Søstrene  de  to  og  to 

besøge  vore  Hjem, 

lad  os  da  vise,  vi  har  Tro, 

og  tage  glad  mod  dem. 

De,  som  saa  trofast  vandrer  ud, 

af  Klage  ej  de  ved, 

de  praktiserer  Herrens  Bud 

om  Næstekærlighed. 

Hav  derfor  Tak  for  din  Mission, 
et  Navn  du  dig  indskrev, 
en  Mønster-Organisation, 
du  uden  Lige  blev. 

Dit  Navn  saa  viden  om  er  kendt, 
vi  samles  paa  dit  Bud, 
thi  du  har  Sorg  til  Glæde  vendt, 
dit  Ophav  —  det  var  Gud. 

—  Th.  B.  — 


SØNDAGSSKOLENS  NADVERVERS  OG  KORLEKTIE 

for  April  1928. 
Nadververs: 

Dette  Vand  og  Brød  betegner 

Hans  Lidelser  for  Synd, 

Af  det  vi  nyder  og  bevidner 

Vi  Ham  hukomme  vil. 

Korlektie: 

4.  Vi  tror,  at  Evangeliets  første  Principper  og  Ordinancer 
er:  1)  Tro  paa  den  Herre  Jesus  Kristus.  2)  Omvendelse. 
3)  Daab  ved  Begravelse  i  Vandet  til  Syndernes  For- 
ladelse. 4)  Haandspaalæggelse  for  den  Helligaands  Gave. 

5.  Vi  tror,  at  en  Mand,  for  at  være  berettiget  til  at  prædike 
og  forrette  dets  Ordinancer,  maa  kaldes  dertil  ved  In- 
spiration fra  Gud  og  ordineres  ved  Haandspaalæggelse 
af  dem,  som  selv  er  bemyndiget  af  Gud. 

-     Den  4de  og  5te  Trosartikel. 

